**El TecnoCampus programa la 5a edició del campus d’estiu d’Xnergic de robòtica, videojocs, animació 3D**

Xnergic, la comunitat per a joves basada en la passió per la tecnologia que impulsa el TecnoCampus, organitza un any més el Campus d'Estiu.

Es tracta de la cinquena edició del campus i incorpora alguna novetat com el taller d’animació amb captura de moviments reals!

Els cursos es distribueixen en dues quinzenes (del 25 de juny al 6 de juliol i del 9 de juliol al 20 de juliol), es fan en horari de matí i s’adrecen a nois i noies de 12 a 18 anys (nascuts entre 2006 i 2000). La inscripció ja està oberta a través de la pàgina [www.xnergic.org](http://www.xnergic.org), amb un 10% de descompte en els casos de famílies nombroses.

Aquests són els cursos programats:

* Taller de Motion Capture. Grava els teus moviments i fes-los servir per animar al teu personatge amb l’estudi de captura de moviment al taller de MOCAP. Preu: 220 €.
* Animació 3D amb Maya. Aprèn els principis d’animació i a com utilitzar-los. En aquest campus no ens limitem només a les animacions pensades per a videojocs: anem més enllà, sense limitacions, al món de les cinemàtiques i els curts. Preu: 220 €.
* Programació de Videojocs amb blueprint d'Unreal 4. Durant el campus d’estiu aconseguiràs programar diferents jocs de forma senzilla (com ara un FPS), aprofitant les possibilitats gràfiques d’aquest motor. Preu: 220 €.
* Programació de Videojocs amb Unity 3D. Aprendràs les competències de programació necessàries per crear videojocs utilitzant aquest motor i treballaràs conceptes de disseny de jocs, de programació i de mecàniques. Preu: 220 €.
* Robòtica. El campus es divideix en dues parts principals. La primera és per introduir la construcció i programació de forma guiada d’un robot funcional per ser conduït a distància, o sigui, automàtic. I la segona part consistirà en la construcció i programació d’un robot totalment des de zero, per posar-lo a prova en combats contra els robots dels altres equips. Preu: 220 €.

Més informació:   
Oriol Ribet   
Telf. 93 741 49 60 / 678 794 288   
 [www.tecnocampus.cat](http://www.tecnocampus.cat)